
Juvenalis satiras driticis et interpretibus olim et nostra 

aetate haud exiguas difficultates attulisse et ex adnotationibus 
scholiastae facile intelligitur, qui unum eundemque versum 
haud raro duabus vel pluribus interpretationibus explicare 
studet, et Rupertii,*) Heinrichii,**) Weidneri,***) 
aliorumque commentarios satirarum si quis perlegerit, mox 
sibi persuadebit. Cuius rei si causas quaerimus, ea nobis 
quidem maxima videtur esse, quod in una eademque sattra 
persaepe et summae ingenii facultatis vestigia et summa 
componendi vitia deprehendimus. Haec ipsa autem compositio 
inaequalis cuiusnam culpae tribuenda sit, ipsiusne poetae an 
interpolatoris cuiusdam, inter viros doctos magna dissensio 
est. Naegelsbachius§) quidem et Doe tchius, §§) qui 
illum sequitur, omnibus fere locis contorta ac sane mira 
rationedemonstrare conatisunt, singularum partium satirarum 
sententias inter se clare et eleganter conexas esse neque 
omnino componendi artem ab Juvenale abiudicandam esse. 
Friedlaenderu s§§§) et Teuffeliusf) quamquam 
concedunt singulis in rebus poetae haud exiguam ingenii 
facultatem conspici posse, tamen infitiari nequeunt ei plus 
minusve scholae consuetudinem inhaerere, qua ex re et 



♦) rec. et ill. Leipzig 1819—20. 2 voll. 
**) ed. cura schoL et com. Bonn 1839. 
***) ed. I. Leipzig 1873, ed. II c. comm. 1889. 

§) PMol. ni pag. 470 sqq. 
§§) Vindiciae Juvenal. diss. Muenster 1870. 

}} R5m. Sittengeschichte III pag. 411. 
f) Rom. Literaturgeschichte pag. 765. 



praestantiam et vitia dicendi et componendi orta esae 
affirmant. Verum etiam longius progressus vir ille doctissimus 
Ribbeckius*) quum Juvenalem munere suo omni ex parte 
praeatantissime functum esse sibi persuaserit, nihil aliud 
nisi artilicia pertecta omnibusque numeris absoluta pro- 
creaviase existimiit. Hac ex ratione ut genuinas quas opinetur 
lectiones restituat, satirarum textum traditum mutando 
exstirpando traiiciendo multis modis ad suum arbitratum 
conformat, ut novam quandam speciem prae se ferat. 
Cuius (juidem rei vir ille doctissimus nullum aliud testimonium 
afferre potest nisi adnotationem illam in Juvenalis vita 
exhibitam**!.- piii exilio ampliavit satiras et pleraque mutavit". 
Quibus verbis quanta sit lides habenda, hoc loco non 
examinandum est. Verum hodie cum alii viri docti tum 
Teuffelius*"*! in Juvenalis satiris vestigia quaedam 
duplicis recensionia quae vocatur extare arbitrantur, quam 
a poeta ipso curatam esse verisimile sit. Ribbeckio exstitenint 
adversarii: Lupus,§) Doets chius,§§) Meinertzius,§§§) 
W e i s e u s , t) qui quidem complures versus a Ribbeckio 
Juvenali abrogatos vindicare conati sunt. Teuffelii 
sententiam improbans Schoenaichius,ff) ad quem 
Mosengelus fft) prorsus se applicavit, multa sagacitate 
rectam viam et rationem in Juvenalis arte compositionis 
explicanda ingressus mihi esse videtur. Iraprimis vero hoc 
loco duo viri docti commemorandi sunt, qui de Juvenalis 
arte satiras componendi disseruerunt : Strubeus*§) ef 



K iiD(i der unechte Jnvenal. Berli 
pag. 3SS. 

u. Slndien. Leipzig 1871. 
iil. diss. BoDn 1864. 
JnTeDiil. disB. Muenster 1870. 
JHTeoal. disa. Koeoigaberg 1866. 
Jnvenal. '11*8. Halle 1884. 

uveual. diss. Halle 1883. 
rnvenal. diss, Erlangen 1887. 
Progr. Biandenbiirg a. H. 1875. 

Bergmuelleru s*). Uterque de hac quaestione optime 
meritus est: Strubeus primus rectam viamaperuit, cum poetae 
exercitationes rhetoricas ad satiras componendas plurimum 
valuisse haud ignorans ex satiris figuras illas oratorias, quibus 
Juvenalis in carminibus condendis usus est, diligenter 
congessit. Bergmuellerus in ea quam Strubeus monstravit 
via longius progressus in omnibus Juvenalis satiris 
partitionis oratoriae formularum quae dicuntur vestigia 
exstare rectissime demonstravit easque duce SeyiFerti 
libro qui inscribitur „Scholae latinae"**) in sua genera 
distribuit. Neque tamen hac re Bergmuellerus totam 
quaestionem de Juvenalis arte compositionis institutam 
absolvisse mihi quidem videtur. Etenim quamquam permulta, 
quae ad satirarum compositionem pertineant, ex disciplina 
poetae rhetorica prof ecta esse nobis concedendum est, tamen 
nonnuUis locis poetae vires ingenii quamvis tenues clarissime 
emicare eiusque consuetudinem rhetoricam penitus amissam 
esse facile cognoscitur. *In tractandis vero his versibus qua 
via nobis progrediendum sit, Vahlenus vir doctissimus, 
optime docet (in indice lectionum Universitatis Berol. aestiv. 
1884). Nam summa cum subtilitate et elegantia plurimos 
versus, quos alii viri docti spurios iudicaverunt, in locum 
restituit, cum semper totius loci tenorem evolvere et 
disserendi componendique rationem explicare studet. 
Vahleni vestigiis insistens Schulzius ***) luculenter 
de genere quodam versuum „insiticiorum" quos credunt 
disserit. 

Quae cum ita sint, mihi proposui, ut denuo pauUo 
accuratius in Juvenalis artem compositionis inquirerem, 
quae nondum satis explanata mihi videtur. Qua in 
quaestione instituenda ita quidem versabimur, ut acriter 
interpretando poetae mentem et consilium indagemus, et 



**) Quaest. Juvenal. Acta. Sem. phil, Erlangen 1886. 
*♦) Leipzig I» 1870 IP 1872. 
♦*♦) Quaest Juvenal. Hermes XXI 1886. 



qualis sententiarum nexus et progressio ab ipso sit profecta 
qiicim planissime illustremus. Haec igitur praefati, quaenam 
saliraium species atque dispositio sit inveatigare ex- 
periamur. Atque plurimas satiras poeta epistolarum forma 
induit, quippe qua commodius et elegantius hominum vitia 
retegere posset. In duabue vero satiris XIV et XV haec 
forma nulla alia re nisi allocutione continetur, quae 
quomodo cum argumento ipso totius satirae cohaereat 
intelligi non potest. Quod quidem poeta cum multis in 
aliis satiris efficere conatur tum in satira III, quam optime 
conformatam esse omnes uno quasi ore viri docti inter se 
consentiunt. Poeta enim Umbricium Roma egressurum 
usque ad portam Capenam prosecutus eius causas Cumas 
emigrandi se audientem tingit. Hac inre per totam satiram 
sibi constare studuisse hisce ex vocibus, quibus Umbricius 
poetain alloquitur, cognosci potest : „ne nobis blandiar" 
(v. 126), „non sumus ergo pares" (v, 104) „quid te moror" 
(v. lS3i. Verumtamen poeta hac ipsa in satira nonnuUis 
locis instituti sermonis formam adeo non servat, ut de 
improviso legentes alloquatur ut v. 54 et v, 223, quibus 
locis oratio subita adhortatione interrumpitur, similiterque 
V. 2S1 ,ergo non aliter poterit dormire", in quo versu 
omnes fere interpretes adhuc haeserunt. Vahlenus*) 
primus dilucide demonstrat illud neque a poeta neque ab 
interlocutore quodam dici, sed conclusionis formulam esse 
nulla alia causa adhibitam nisi ut contraria sententia v, 282 
commodius adnecti possit, Quae si recte explicata sunt» 
etiam interrogationis signum delendum esse per se patet. — 
Eandem formam epislolicam refert satira quinta, Neque 
enim quisquam, dummodo v. 19 et v. 134 sqq. paulisper 
consideraverit, dubitare potest, quin poeta per totam satiram, 
quamvis in initio neminem alloquatur, ad Trebium se 
convertat. Nihilo minus Juvenalis identidem sive narrationis 
■;ursu adductus sive indigiiationis ardore inflammatus ab hac 
orma aberrare videtur ita, ut quem antea allocutus sit 

') 1. e. pag. 15. 

omnino oblitus in totum eiusmodi hominum genus invehatur. 

Inde fit, ut saepius uno eodemque versu vel duobus dein- 

ceps versiculis numerus singularis cum plurali confundatur:*) 

^deterges" (v. 27) — „inter vos*' (v. 28); (v. 52) „vos tibi*' ; 

(v. 169) ^tacetis" — „te" (v. 170). Quid quod poeta pro 

persona secunda utitur tertia : „aspice quam longo distendat 

pectore lancem*' (sc. Trebium) (v. 80)? Huc accedit, quod 

poeta id maxime egisse videtur, ut vilissimo illi clienti 

Trebio impudentiam obiceret eique ostenderet, quam iriique 

rex ut alias ita in proxima cena contra eum se gesturus 

esset. Ergo poeta de eo tantum dicit, quod futurum est, 

neque de cena certa cogitandum esse videtur.**) Idcirco 

passim per totam satiram tempora futura nobis occurrunt: 

^siccabis" (v. 47), „dabit^ (v. 53), „olebit" (v. 87), „erit" 

(v. 92), „tradentur*' (v. 116), „duceris" (v. 125), „ponere" 

(v. 126), „ponentur« fv. 146), „iubebit" (v. 149), ,,praebebis" 

(v. 172). Vivida autem et concitata oratione haec futura cum 

praesentibus temporibus nemo quod miscentur, mirabitur.***) 

Quodsi Juvenalem cenam iuturam describere tenemus neque 

obliviscimur satiram leviorem epistolarum formam exhibere, 

minime in eo offendere possumus, quod non ubique singula 

narrationis membra in rectum temporum ordinem redacta 

sunt. Ita in satirae initio poeta, quale vinum parasito 

apponatur, exponit simulque aptissime adumbrat, quid illud 

apud clientem valeat. Has duas res non inter se coniunctas 

esse Ribbeckius nobis non persuasit. Nam hoc fere modo 

illud „de conviva Corybanta videbis" (v. 25) interpretari 

licet: Cliens vino percepto tam ebrius fiet, ut Corybantum 

more se gerere videatur.§) Profecto ista eclogae particula 

*) Valde miramur, quod Ribbeckius, qui alibi hunc usum agnoscit 
Juvenalianum, hoc in loco ita o^endit, ut ex illa re spurios esse hosce 
versus coniciat. 
**) Schoenaichius (1. c.) et Mosengelus (1. c.) hoc rectissime ad Teuffelii 
de duplice recensione sententiam retellendam monuerunt. 
^♦*) Aeque I 156 — 157: „lucebis — deducis" composita sunt. 

§) Cur Ribbeckio (1. c. pag. 140) hoc loco Juvenalis ,,torquet'* vel 
„torqueat'' pro „torques'' (v. 26) scripsisse videatur, intellegere non 
possum. 

absolutam reperimus, ut omnia verba ad eum spectent, ad 
quem satira scripta est. Deinde aliquantum notione inter 
se differre mihi videntur illud ^censeri" (v. 2) et illud 
„male vivitur** (v. 9), quae quidem verba sine dubio inter 
se opponi poeta voluit. Ouae cum ita sint, Schoenaichius*) 
mihi prorsus persuasit, cum in initio satirae poetam ipsuni 
indicare contendit, quae sibi tractanda proposuerit. Etenim 
vv. 1—5 primum ei nobiles notantur, qui sola maiorum 
laude ^censeri** volunt neque ipsi quidquam memoria 
dignum gesserunt, A vv. 6—9 tum ei carpuntur, qui 
maiorum gloria efflati vitiis flagitiisque se inquinant. Inde 
a vv. 10— 38 secundam disputationis partem („male vivitur"), 
a vv. 39—70 primam poeta accuratius explicat (^censeri"). 
Tum ad rem ipsam transgrediens a v. 70 de eis rebus, 
quas sibi y v. 1 — 5 tractandas proposuit, latius disserere 
coepit. Quod quidem verum esse cum multa alia tum illa 
verba v. 74 „te censeri laude" docent, quibus quidem 
verbis summam quaestionis(v.l — 2 ^longo-censeri**) significari 
poetam voluisse per se patet. Altera quaestionis pars 
incipere mihi videtur a v. 140. Nam sententiae, quae vv. 
140 — 146 continentur, omnino in tenorem versuum ante- 
cedentium non quadrant, quibus de provincia raale ad- j 

ministrata agitur. Propterea Vahlenus**) rectijssime 
Ribbeckii sententiae adversatur, qui vv. 140J141 ut spurios 
etextu eiciendos esse arbitratur^ Nam ut mihi quidem videtur. 
Juvenalis expositis rebus eis, quibus homo nobilis laudi 
futurae consulere possit, istis versibus suspectis ad alteram "•• 

quaestionis partem transit, quam inde a vv. 6—35 indi- ^ 

caverat. — -j< 

Trahit causae similitudo ad satirae X initium. Aeque 'ca 

atque in satira VIII a poeta nonnuUa ex huius satirae -^4 

argumento deprompta exordio ( vv. 1 —54) inserta esse intelleget, ^ Oj 

si quis accuratius sententiarum cursum totius satirae per- ')pte 



♦) 1. c. pag. 28. 
**) 1. c. pag. 10. 

\ pag. 10 sqq. 

spexerit. Ac primum quidem poeta paucis verbis (vv. 1 — 22) 

demonstrat, quas potissimum res sibi narrandas proposuerit: 

Perpauci homines vera et extema bona discernere possunt. 

Nam „nocitura toga, nocitura petuntur militia". Plerique 

nimia pecuniae cura strangulantur. Ab hac re proficiscens 

eodem modo quo in satira VIII poeta inde a v. 23 res 

propositas paulo latius exponit. Exordio autem terminato 

poetam vv. 54 et 55 a diverticulis ad eam unde orsus est 

sententiam haud inepte redire Vahlenus*) rectissime 

docuit. Nam -votis hominum inanibus expositis quaestionem 

claudit sententia universa: „Ergo supervacua aut vel 

perniciosa petuntur", qua quidem poeta ad summam 

diputationis (vv. 1—12) respicit. Inde a v. 56 ad rem 

ipsam copiosius tractandam pergit. Sed in v. 56 explicando 

plerique interpretes haerent. Vahlenus quidem reiectis 

emendationibus Lachmanni et Madvigii Juvenalem ita 

scripsisse conicit; 

„Ergo supervacua aut [sibi] perniciosa petunt nec 
Propter quae fas est genua incerare deorum.** 

Sed illud „petunt nec", quod a genuina lectione 
^petuntur", quam et codex Pithoeanus et lemma scholii 
exhibent , longius discedit , mihi Vahlenus non prorsus 
probavit. Ergo circumspiciamus , quomodo hi versiculi, 
qui homines criticos vehementissime vexaverunt, cum 
sequentium sententiis cohaereant. Primum opes et honores 
appetere perniciosum esse poeta Seiani exemplo illustrat. 
Non minus eloquentiam perniciei esse Ciceronis et 
Demosthenis vitae exitu demonstratur. Eadem causa laus 
bellica, vita longa, pulchritudo non appetenda sunt. Tum 
repetit poeta summam superioris disputationis v. 346: „Nil 
ergo optabunt homines?" Eandem fere sententiam in v. 55 
„propter quae — " inesse facile cognoscitur. Etenim v. 54 
^ergo — pe^untur" digressione absoluta poeta, ut melius 
ad rem propositam progredi possit, summam disputationi? 
colHgit. Itaque si post v. 55 interrogandi indicium facies 
„propter quae fas est — deorum?", apte colligatan 

*) 1. c. pag. 13. 

sententiam habebis hanc: Quaecunque homines a deis 
petunt, vana et perniciosa sunt. At hercule (sic fere poeta 
sibi ipse obloquitur) quid tandem a deis petendum est?*) 
Quod autem Vahlenus hiatum illum „supervacua aut*' 
tolerabilem esse negat, satis erit nonnuUa similia ex satiris 
afiferre: VI, 274 „sua atque*', 468 „agnosci atque,** X, 281 
^pompa animam*', XIV, 49 peccaturo obstet". 

Similiterque poeta satirae XIV exordium ita absolvit, 
ut vv, 70 - 74 summam superioris disputationis comprehendit 
et legentem haud inepte ad ea, quae iam in carminis initio 
dicta sunt, revocet. Atque id quod satirae propositum est, 
poeta hisce verbis indlcat : „Plurimum enim iiitererit, quibus 
artibus et quibus hunc tu Moribus instituas „(vv. 73/74). 
Atque illud quidem „artes" hoc loco idem valere njihi 
persuasi, quod „vitiorum elementa: his protinus illos Imbuit*' 
(vv. 123/124^. Numquid illo „Moribus" poeta aliud sig- 
nificari vult nisi exempla parentium, quae „sponte tamen 
iuvenes imitantur" — (v. 107)? Haec res in prima parte 
usque ad v. 106, illa vero in secunda usque ad. v. 331 
tractatur. Haec si recte interpretati sumus, nobis statuendum 
esse videtur, exordium v. 74 terminari, neque H e r t z - 
bergius**) nobis persuasit, qui exordium v. 106concludivult. 

In satira III bipartito id quod caput totius quaestionis 
est, indicatur versibus 5 — 9, quibus ^incendia, lapsus tectorum 
assiduos ac mille pericula saevae Urbis'* poeta enumerat 
et vv. 21 — 24, quibus in urbe nullum locum artibus hooestis 
esse demonstrat. Haec quidem res statim in prima satirae 
parte copiosius explicatur. Omnes vero illae res, de quibus 
iam vv. 5 — 9 quasi praeteriens poeta locutus est, in altera 
parte satirae inde a v. 190 accuratius pertractantur. 



^) Bergmuellero (1. c. pag. 401 sqq) assentiri non possum, qui 
'Q^ii, Lachmanni, Friedlaenderi aliorumque emendandi conatibus 
ipse sane mira atque contorta i^terpretandi ratione usns 
iit illud „propter quae" idera esse quod „adversus quae." 
it. sat. Juvenal. Stuttgart 1867. 

Quod quidem ita se habere cum multis ex aliis rebus tum 
ex similitudine cognosci potest, quae intercedit inter verba 
vv. 5 — 9 et ea, quae ad efficiendam transitionem poeta in 
vv, 190 sqq. adhibet: Comparanda sunt illa verba v. 197 
„nulla incendia" et v, 268 „diversa pericula" cum w. 7/8 
„incendia — pericula." 

Sed ut in initio uniuscuiusque fere satirae poeta 
breviter proponit, de quibus potissimum rebus sibi dis- 
pLitandum stt, ita eum in singults satirarum particulis eosdem 
sulcos ducere facile cognosci potest. 

In sexta quidem satira poetam eas res, quas se de~ 
scripturum esse iam vv. 133 — 136 indicaverat, indeav. 610 
pertractareSchoenaichius*)recte demonstrat. Qui quidem 
quamquam vv. 133 — 136 a Ribbeckio Juvenali abiudicatos 
Juvenalianos esse rectissime affirmat, tamen non satis plane 
expiicat, quae ratio inter illos duos locos intercedat. Nam 
si attentius singula verba examinaveris, perfacile intelleges 
tllud „Hippomanes" (v. 133) idem esse, quod „Thessala 
vendit Philtra" (v. 610/611)**}, „carmen" (v. 133) unum 
idemque valere, quod, „maibres-cantus" (v. 610), denique 
quid illo „coctumque venenum Privignoque datum" (v. 134) 
poeta significari votuerit, si quis v, 134 cum vv. 629 sqq. 
,,priviginum — est res" comparaverit, facile cognoscet. 
Schoenaichius quidem rem acu non tetigisse mihi videtur, 
qui mulieres audere privignos, si modo resistant, cogere 
dicit, ut suis libidinibus satisiactant. Neque vero mulieres 
privignos suis libidinibus satisfacere volunt, sed eas „propter 
nummos" venenum dare ex w. 613 sqq. elucet. Ex eiusdem 
satirae versibus 161 sqq. haec eadem poetae consuetudo 
eminet. Res enim, quae hac in satira tractandae eruni, 
indicantur hisce verbis (v. 162): „Sit formosa, decen.s, 
dtves, fecunda, vetustos Porticibus disponat avos, intactior- ■■, 
S c h o en a ichius***) etiam hoc loco omnes virtutes, quae 
•) I. 0. pag. 31. 
•*) Confer scholiastae adnotatioBero ail. v. 133 „Hippotn anes - iiii 

amatoriaB" cum adnotatioDibnE ad v. 611 „philtra— Bmatorias,'' 
■••) 1. c pag. 8. 

vv. 161 sqq. enumerantur, in versibus insequentibus per- 
lustrari rectissime contendit. Sed hoc in uno ab illius 
sententia discedimus, quod illas res vv. 161 sqq. propositas 
uspue ad v. 200 tractari arbitramur. Nam de gravitate 
i. e. morum castitate*), quae superbia vitiari solet, poeta 
dicit inde a v. 177 usque ad v. 183. Tum de forma i. e. 
pulchritudine inde a v. 184 usque ad v. 200 verba facere 
pergit, quod quidem recte a nobis conici ex v. 186 
,,formosam nisi quae — " elucere videtur. 

Sed etiam in eis satiris, quarum in exordio eiusmodi 
propositiones non adhibentur, tamen recta iUa quam supra 
diximus interpretatione, quid potissimum poeta spectaverit 
perfacile cognosci potest. Occurrit perlustrantibus nobis 
satira VI, in qua, ut Ribbeckius rectissime demonstrat, omnia 
hoc unum spectare videntur, ut amicus ab ineundi matrimonii 
consilio deterreatur. Dicit enim Juvenalis „Circumspice, 
mi Postume, mulieres plebeias, patricias, quin etiam uxorem 
imperatoriam, omnes hae perfidae in maritos sunt. Sive 
formosae, fecundae, sive castae sunt, tamen minoribus 
ineptiis invisae maritis fient. Ergo quoniam puellam haud 
dubie non amatam in matrimonium ducturus es, ea mox 
tibi imperabit, perfidia, vitiis, ineptiisque te vexabit. Haec 
fere summa quaestionis est, qua prioris partis sententiae 
continentur; huc omnia narrationis membra tendunt. In 
altera autem parte (inde a v. 286) summa quaestionis 
nonnihil recedere videtur. Etenim hic in universum de 
divitibus uxoribus agitur. Interdum poeta, quasi ei in 
mentem venerit, re vera cum amico rem agi, se ad eum 
ipsum convertit. Huc referas non tam illud „tu callcas" 
(v. 312), quod quidem in universum dictum mihi videtur 
€sse, quam illud „tibi iuncta recumbit" (v. 448). Sed 
Juvenalem propter hanc exiguam componendi artem esse 
vituperandum licet concedendum sit, tamen W e i dn er o**) 
adversandum est, qui cum hac ex re tum ex satirae 

'•^) confer scholiastae adnotationem ad hunc versum. 
**) edit. praef. p. 12. 



magnitudine coniciendum esse cenaet, satiram VI non uno 
quasi fetu «ditam esse. Sed ex eo quod nostra satira 
multo plures versus continet quam quaelibet alia, nequaquam 
colligi potest eam ex compluribus conglutinatam esse. Nam 
ut antiqui libri sexcentos vel etiam mille versus complecti 
solent, ita satira VI, quoniam ex versibus sexcentis 
sexaginto uno constat, satis ad librum explendum habuit. 
Nunc est disputandum, quo ordine singula satirae 
capita coUocentur et quomodo se excipiant, Atque primum 
quidem id moneri potest, Juvenalem singulas narxationis 
partes sine ulio ordine pertractare consuesse. Quod quidem 
in satiris V et XI excusationem habere formae epistolicae. 
iam supra a nobis demonstratum est. Idemque in satira XVI 
e.\cusatur eo, quod quasi mutilata nobis tradita est. Cuius ini- 
tium integrum et intactum esse mihi cum Bergmueltero (l. c. 
pag. 455)persuasumestnec JahnioWeidneroque lacunam pOst 
v, 2. statuentibus obtemperandum esse videtur. Atque, ut ego 
sentio, vv. 2 et 3 artissime inter se cohaerent , modo rectam 
adhibeas interpretationem. Nam in versu 2 particulam 
„nam" ac versua primi „felices" respicere Bergmuellerus 
recte ostendit. Praeterea illud „secundo sidere" fv, 3), quod 
Weidnerum maxime offendit, non ad feiicitatem militiae 
sed ad ' tironem in castra introiturum spectare mihi videtur. 
Scholiastes recte, ut opinor, totum locum explicavit hunc 
in modum; „Si sint pericula nulla, quamvis timidus sum, 
tamen eo ad militandum," eiusque interpretatione usi 
orationem sic expediendam esse censemus : „Quis numerare 
queat praemia militiae felicis? Felicis inquam, Nam 
quamquam militiam felicem esse haud ignoro, tamen, quod 
pavidus sum, nulla pericula imminere volo," Sic totus locus 
nihil offensionis habet neque opus est illam lectionem traditam 
^me* in „ne" mutari, ut Bergmuellerus proposuit 1. c, 
pag. 455). His praemissis nunc ad satirae dispositiniiem 
tractandam transeamus: Videtur enim haec ecloga duas 
omnino partes habuisse, quarum priore etiam nunc 

praemia omnium militum communia pertractantur, altera 
non exstat in codicibus. Illam partem poeta iterum sic 
distinguit, ut primum praemia a militibus vi ac superbia 
arrogata, tum legitime eis a magistratibus proposita 
enumeret. Ex eis quibus milites togatis praeferuntur 
praemiis Juvenalis duo aftert, iudicium nullis ambagibus 
impeditum (35 — 50 • et filii potestatem etiam vivo patre 
testandi (51 — 60). Sed a contrario proficiscetis poeta, quot 
quantaque pericula eis, quos „arma non tegunt," in causis 
agendis sint superanda, ostendit ac deinde tribus tantum 
versibus (48 — 50) rem ipsam perstringit. *) Hac autem in 
re facile quispiam offendat, nisi secum reputaverit, quani 
exigua arte ab Juvenale satirae elaboratae sint. 

Similiterque res se habet in satira XIII. In eius- 
dispositione enucleanda sequimur Rupertium ,**) qui in 
carminis initio „totum eius argumentum'' omniaque solacia 
„in epitomen quasi'' redacta exhiberi et deinde copiosa 
oratione exornari rectissime iudicat. De una autem re 
dissentimus a Rupertio, quod cum ille exordium vv. 1-12 
contineri statuat, nos v. 22 demum finiri contendimus. 
Hertzbergi i***) sententia, qui totam satiram duas in parte& 
dividendam esse censet quarum in altera de philosophia, 
altera de peritia tractari ille ex vv. 1 9 sqq. conicit, prorsus 
reicienda nobis videtur. Sed illam sententiam generalem^ 
quae v v. 1 9 sqq. continetur, nisi fallor, poeta interposuisse 
videtur, qua, ut in extremo satirae exordio facere solet, 
superiora colligat. Exploremus igitur paulo accuratiu& 
huius satirae dispositionem. Sic fere poeta loquitur: Sunt 
multi fraudatores, multo plures mali quam boni (v. 23 38). 

*) Assentior Beerio (Spicil. Juvenal. 1886 pag. 46), qui quod scholiastes 
exigui satirae XVI ambitus causam ailerre omisit, qua optime eam 
ab Juvenale abiudicare posset, ex eo concludi posse affirmat satiram 
non iragmentum a poeta vel ab amicis imperfectum editam esse, 
R^d casu aliquo folia nltima codicis archetypi intercidis8e(cf. Buechelerus 

n. Mus. 29). 

sat Juvenal. c. comment. Leipzig 1819. 

islat. sat. Juvenal. Stuttgart (1864—67). 

Tum deflectens a proposito poeta morum simplicitatem 

veterum describit (38 — 59), et illuc rediens, unde deflexit, 

pravitatem morum, quae tum fuerit, adumbrat. ( — 74 v.) 

Deinde huius rei causas afiferens perfacile esse ostendit, 

testes contemnere superos et describit, quomodo peiurus 

quidam se gerat (v. 75 — 85). Alii enim deos esse quum 

negent sine uUa cunctatione peierant, alii deos quidem esse 

putant, tamen avaritia aliisve causis coramoti peierant 

(vv. 86 — 89). Duas illas series versiculorum 75—85 et 

86 — 89 Ribbeckius*) transponendas esse arbitratur, quod 

illa in universum, haec proprie dicta sint. Primum quam 

arte vv. 86 — 89 cum proxime sequentibus cohaereant, ex 

oppositione verborum „intrepidi" (v. 89) et „metuens" (v. 90) 

facile cognosci potest. Tum poeta digressione absoluta 

(v. 86) ad eam unde orsus est (vv. 75 sqq.) sententiam redire 

videtur, qua affirmat facile et pronum esse deos contemnere 

eamque causis allatis comprobare conatur**) (86 — 119). 

Inde a V. 120 eiusmodi transitum efficit, ut novum solaciorum 

genus afferri exspectemus. Neque tamen hanc spem 

sequentibus versibus explere videtur. Nam re vera ad eas 

causas, quibus iam vv. 23 — 75 amicum summa deposita 

fraudatum consolari studuerat, recidit, quas nunc uberiore 

oratione explicat. Quae cum ita sint, quamquam concedendum 

est, ordinem rerum non bene a poeta distinctum esse, 

tamen potius traditum versiculorum ordinem servandum 

esse arbitramur. ***) 

Mirum vero ac singulare exemplum ordinis rerum 
valde disturbati in satira I exstare mihi videtur. Poeta 
enim inde a v. 84 paulo longius repetens quidquid homines 
inde ab antiquissimis temporibus agant, votum, timorem. 



*) 1. c. pag. 145. 

**) Haec si recte interpretamur, iniuria Hermannum et Jahnium (edit.) 
post V. 85 incisionem fecisse cognosci potest. 
***) Mosengelum (1. c. pag. 17 sqq.) ratione illa Teuffelii ' 
locum etiamsi ioede disturbatum tamen integrum esse nc 
facile concedimus. 

iram, voluptatem, gaudia, discursum ^farraginem'' sui libelli 
fore ostendit. Imprimis vero sua aetate summam vitionim 
copiam inveniri afiirmat : ludendi cupiditatem, insolentiam 
aedificandi et epulandi. His rebus poeta addit, qua ratione 
divites tum sportulam distribuere consuerint: praetores et 
tribunos similiter ac libertinos neutiquam vereri divitis 
patroni ^limen vexare.** Deinde ab hac re deflectens de 
libertini divitiis et de pecunia generatim disserere coepit. 
Versu 117 a diverticulis ad intermissam orationem rediens 
sportulae distributionem nobis depingere pergit *) De 
vv. 127. 131 magna dissensio est inter viros doctos. 
Hirschfeldius**) quidem totam istam versiculorum seriem 
suo loco ineptire affirmans ex hac satira post v. 130 
satirae III tamquam in suum locum interponendum esse 
ostendit. Qui quidem versus quamqam si abessent a nuUo 
desiderarentur, tamen hinc causam eorum eiciendorum 
repeti posse negamus. Omnis igitur de vv. 127 — ^^^ 
quaestio redire eo mihi videtur, ut diiudicemus, utrum suo 
loco apte legantur necne. Atque Heinrichius (comment. ad 
Juv. sat.) auctore scholiasta istos versus artissime cum 
proxime antecedentibus cohaerere et poetam summum 
honorem (v. 117) significari voluisse docet. Quod non ita 
esse facile probari posse videtur. Sententiarum enim series 
a V. 127 incipiens cum eis versibus, qui proxime antecedunt 
(vv. 95 — 126), prorsus non cohaeret, quum tota narratio, 
quae vv. 95 — 126 continentur, quamvis compluribus 
digressionibus interrupta per se integram quaestionis partem 
efficiat. Huc accedit, quod si versus, de quibus agitur, in 
medio relinquimus, facile cognoscitur, poetam in extrema 
parte alterius quaestionis, quae usque ad v. 146 pertinent, 
eam sententiam, quam iam vv. 94 et 95 de sordido 
nepote aperire coeperat, hoc loco pergere latius explanare. 
Quod verum esse facile intelleges, si haecce verba „fercula 



*) Haec si recte exposuimns, post v. 116 non fortius incidendum putamus. 
**; Hermes Vm. 475. 

septem secreto cenavit* (vv. 94 et 95) et ^Antiquis 

una comedunt patrimonia mensa" (v. 138) inter se 

contuleris. Quae cum ita sint, vv. 127-131 eodem, 

quo tota quaestio tendit, ^eferendi sunt, ad illas 

sordes divitis, quas poeta iam vv. 94 et 95 notaverat, 

eamque ob causam loco suo retinendi esse nobis videntur. 

Hoc vero modo Juvenalem ad orationem longe praegressam 

exigua arte descendere vel potius praecipitare licet con- 

cedendum sit, tamen si quis ad eius consuetudinem satiras 

componendi attenderit, id non magnae offensioni esse potest. 

Haec enim compositionis vitia unde repetenda sint, 

si quaeritur, imprimis videmus Juvenalem in persequendis 

eis rebus, de quibus in satiris agitur, nimis angustae 

minutaeque diligentiae indulgere, qua quidem saepe pro 

concinnitate orationis longius a re proposita aberrat. 

Priusquam vero ad hanc rem ipsam aggrediamur, sententiae 

eorum virorum, qui de digressionibus, quae in Juvenalis 

satiris apparent, disputaverunt. recensendae mihi sunt. 

Hoc in numero sunt Lupus,*) qui prorsus Hermanum**) 

secutus est, et W e i s e us.***) Atque Lupus, quamquamRibbek- 

kiumhaudrarogravissimiscausis allatis redarguit, tamen omni- 

bus in rebus non satis caute rem instituere mihi videtur. 

Nam ut complures satirae V locos ab illo in suspicionem 

vocatos conservet, parum gravem causam affert, cum dicit: 

„oratio uno semper tenore progrediens quemcunque lec- 

torem defatigaret, nisi interdum brevibus deverticulis inter- 

rumperetur." At omnes digressiones Ribbeckius omnino 

non vituperat, sed tales tantum, quae a sono et tenore totius 

loci prorsus abhorrent. Imprimis vero Lupus in his diver- 

ticulis statuendis nimis longe progredi videtur. Neque enim 

complures versus singularum satirarum, quos hoc in numero 

habet, non modo a summa rei alieni sunt, sed ad totius 

loci sententiam prorsus necessarii sunt. Ac nuperrime 

*} Vindiciae Juven. diss. Bonii 1864. 
*♦) Zeitschrift tiir Altertumswissensch. 1844. 
♦**) Quaest. Juven. diss. Halle 1885. 

Weiseus de hac Juvenalis consuetudine componendi dispu- 
tavit. Qui quidem hoc docet poetam solere singulas sati- 
rarum partes nullis coniunctionibus adhibitis componere et 
persaepe a proposito digredi. Sed exempla et abruptae 
quam vocat orationis et digressionum quam plurima attulisse 
satis habet neque rationem et consilium illius consuetudinis 
accuratius explicare conatur. Quod cum ita sit, operae 
pretium esse videtur denuo de hac Juvenalis arte compo- 
nendi paucis disserere. 

Id enim maxime proprium Juvenalis esse videtur sen- 
tentiam generalem singularibus rebus enarratis accuratius 
explicare et exemplis compluribus prolatis plenius illustrare. 
In eis vero rebus persequendis tantam diligentiam adhibet 
poeta, ut eae quasi oculis obiectae nobis videantur esse. 
Qua quidem re quamquam maximas satirarum amoenitates 
ortas esse facile concedimus, tamen saepenumero fit, ut 
ieiuna et languida explicatione animos nostros defatiget et 
imprimis narrationis progressionem moretur et retardet. 
In satira VI quidem inde a v. 261 mulierum Romanarum 
cupiditatem in arenam descendendi denotat. Extrema hac 
in descriptione poeta paucis lineis veram et vividam imaginem 
talis mulieris gladiatoriae adumbrat hisce versibus: 

„Aspice, quo fremitu monstratos perferat ictus, 
„Et quanto galeae curvetur pondere, quanta 
,,Poplitibus sedeat quam denso fascia libro, 
„Et ride, positis scaphium quum sumitur armis." 
Itemque Juvenalis in satirae I vv. /5 et 76 non satis habet 
hortos, praetoria, mensas enumerasse, poculum quamvis 
paucis verbis tamen tam egregie depingit, ut in manibus 
quasi teneatur. Postremo in disputationem vocandus est 
locus, qui exstat in satirae II v. 86 sqq. ubi „Orgia Bonae 
Deae", quae viri effeminati muliebrem in modum tum 
colere solebant, primum universe describi rectissimme 
Weidnerus*) ostendit. Tum a v. 93 poeta haec orgia 
accuratius explicare pergit. In vv. 91 et 92 Ribbeckius**) 

*) comraent in Juvenal. satiras. 
**) 1. c. pag 138. 

non recte haerere videtur. Qui quidem illa verba 
„Talia secreta coluerunt Orgia taeda Cecropiam — " 
quum accuratiorem desiderent descriptionem, unde pen- 
deant, post v. 114 transponenda esse contendit. Concedo 
facile illis versibus deletis nihil desiderari. Assentior ei 
inde a v. 93 aliam quaestionis partem initium capere, quae 
quidem omntno non cum praecedentibus ne transitionis 
quidem particula coniuncta est. Attamen Ribbeckii senten- 
tia improbanda est; nam, ut Wirz i us*) rectissime monet, 
transpositis illis versiculis 91 et 92 foedissime v. 114 a 
V. 115 dirumpitur, qui quam arte inter se cohaereant^ 
Ribbeckius**) ipse intellegere videtur hunc in modum 
disserens: „Nundarf L (i. e. vv. 115 sqq.) nicht zu weit von 
i. (i. e. vv. 110 — 114) getrennt werden wegen der Be- 
ziehung der Phrygischen Sitte auf den Dienst der Cybele." 
Quae cum ita sint, isti versiculi 91 et 92 suo loco re- 
tinendi sunt. Nam haud inepte versui 90 adnectuntur, 
quo quidem versu series praegressa sententiarum clauditur. 
Saepissime autem inveniuntur ea exempla, quibus Juvenalis 
sententiam universam latius explicare et exemplis illustrare 
studet, qua quidem ratione identidem ingrata verborum 
copia et illa repetitio quae vocatur sententiarum procreantur. 
Huc referendi sunt illi satirae VI vv. 349 — 51, quibus Ju- 
venalis omnes ad unam coniuges et nobilissimas et vilissimas 
adulterii scelere maculatas esse queritur. Media enim in 
narratione insistens superiora colligit et insequentia prae- 
parat poeta v. 349 : ^lamque eadem summis pariter mi- 
nimisque libido.*' Quo in versu quum quas mulieres illis 
verbis „summis" et „minimis" significare poeta voluerit 
facile intellegatur, nihil ad perficiendam sententiam requiri 
putamus. Nihilo secius studio rem quam accuratissime ex- 
plicandi ductus poeta addit : ^Nec melior, silicem pedibus 
quae conterit atrum, Quam quae longorum vehitur cervice 
Syrorum.** Simili ratione in satirae XIII v. 135 generalis 
sententia haec: „Sed si cuncta vides simili fora plena 



*) Philolog. XXXVII vol. 
**) 1. c. pag 138. 

querella," exemplo de vita Romanorum media sumpto 
illustratur hunc in modum: „Si decies lectis diversa parte 
tabellis Vana supervacui dicunt chirographa ligni, Arguit 
ipsorum quos littera gemmaque princeps Sardonychum, 
loculis quae custoditur eburnis.^ Aliis locis a poeta exem- 
plis prolatis universa sententia subiungitur ita, ut haud 
raro nihil aliud nisi conclusio ex illis facta videatur esse, 
quae nonnumquam valde languidam et ilfepidam speciem 
prae se fert neque omnino necessaria ad totius loci sen- 
tentiam est. Itaque cavendum est, ne huiusmodi locos 
falce critica resecemus. Cuius generis ex satiris promam 
exempla haec: In satirae XIII v. 166 poeta superiora 
exempla complectitur sententia communi hac: ^Nempe 
quod haec illis natura est omnibus una." Eandem ver- 
borum sententiarumque repetitionem vel uno vel duobiis 
compUiribusve deinceps enuntiatis expressam invenimus 
.in satirae II v. 14: „rarus sermo — magna tacendi libido;'' 
XII vv. 62/63 ,.tempora prospera — fatum valentius;" XlV. 
vv. 64 — 70 „stercore foeda — perfusa luto — labe 
vitioque" haec quidem verba sono non re inter se discre- 
pare quis est qui neget? Itemque in satirae VI vv. 21— 24 
de adulterio his sui simillimis vocibus utitur: ^lectum con- 
cutere — genium contemnere f ulcri ; antiquum et vetus — 
argentea saecula.*' 

Ex hac Juvenalis consuetudine qua res uberius quam 
opus est explicat, haud dubie illae digressiones profectae 
simt, quibns Juvenalis satirae valde abundant. Atque primum 
quidem eos locos oculis subicere statui, ubi poeta aut in- 
dignationibus aut adhortationibus praeter exspectationem 
et praeter necessitatem insertis longius deferri neque dis- 
potationis cursum tenere videtur. Ad hoc genus adum- 
brandum exordiamur a satirae V. vv. 107 — 113. Hoc loco 
poeta haud ita scite ferculorum enumerationem verbis 
indignationis subito interpositis dirumpit, quam ob rem 
Ribbeckius*) hosce versus ut spurios seclusit. Quod 
quo jure hoc fiat, ut diiudicari possit, prius videamus, 

*) 1. c. pag 105 sqq. 

<juorsum ecloga spectet. Rectissime Ribbeckius docet hoc 

maxime poetam egisse, quot quantisque contumeliis cliens 

ille vilissimus inter cenam- a divite patrono affectus sit 

enarrare eo potissimum consilio, ut parasiti pudorem 

^xcitaret. Narrationis autem qua ratione Juvenalis utitur, 

fieri non poterat, quin legentes, etiamsi id poeta in 

animo non haberet, ad patronum contemnendum ultro 

adducerentur. An non laetitia quadam singulos orationis 

aculeos etiam in dominum conversos videmus ? Ribbeckius 

quidem id quoque poetam spectasse negat, quippe quod 

a simplici eclogae tenore et concinnitate abhorreat. Quid 

vero quaeso sibi volunt isti versus 32 et 33 ^Cardiaco 

numquam cyathum missurus amico; Cras bibet Albanis 

aliquid de montibus aut de Setinis — ," quid vv. 132—145, 

nisi facete humilitatem et improbitatem divitis castigant? 

Eodem vv. 107—113 spectare neque alieni a poetae con- 

silio esse videntur. Desideramus quidera hanc satirae 

partem artius cum antecedentibus versibus conecti. Re- 

quirimus etiam in digressionis fine particulam transitionis, 

qua poeta a diverticulo ad rectum narrationis tramitem 

descendat. Sed similiter res se habet in eiusdem satirae 

vv. 136 sqq. Hoc quoque loco poeta digressione v. 145 

absoluta illuc unde abiit rediens nullo transitu parato cenam 

describere pergit. Enimvero indignatione imo ex animo 

vehementer eftusa ars illa componendi sane exigua ex- 

cusatur. Eiusmodi iracundi animi motibus quotiens Juvenalis 

totius disputationis tenorem parum scite dirumpere soleat, 

si quis attenderit velut in satirae II vv. 121 sqq., 126 sqq., 

IV, vv. 66 — 68, cavebit nimirum, ne haec, quae prorsus 

non ab Juvenale aliena sunt, ab eo abiudicet. 

Sed iam convertamus animum ad eos locos, ubi 
poeta adhortationes versibus compluribus inclusas inter- 
ponit nuUa alia causa, ut mihi quidem videtur, nisi ut 
rapidum narrationis flumen paululum retardet. Cuius 
quidem generis multa ex satiris exempla promi possunt. 
Sed satis esse mihi videtur unum exemplum paulo diligen** ' 
explicare, quod legimus in satirae IX vv. 118 — 12? 

versus gravissime criticos vexaverunt, ac permulta in hi& 
tentata sunt, ut plane corruptus locus sanaretur. Optime 
eos a Vahleno emendatos et distinctos esse iam supra 
ostendimus. Poetaenim dicit: ^Ob eam potissimum causam 
recte vivere debes, ut servorum linguas contemnere possis.. 
Imprimis tibi cavendum est, ne linguas servorum nihilL 
aestimes. Sed multo deteriore condicione is est, qui tur-- 
piter vivendo servis irrisioni et contemptui erit."*) QuiA 
tandem est, quod hac in orationis conformatione oflendat 
aut supervacaneum esse videatur? Equidem non moda 
omnino nihil abundare, sed etiam scitissime poetam orationis^ 
cursui valde incitato adhortatione interposita moderatum 
esse affirmo.**) 

Atque hoc loco etiam de ea Juvenalis ubertate ser- 
monis paucis nobis disputandum est, qua persaepe a re 
proposita deflectit, ut ad eam rem, de qua agitur, pauca 
adiciat. Haec uno fere versu inclusa per parenthesia 
quasi interponere solet, velut in satirae I vv. 48 et 61 
voces illas ^inanes'* et ^Automedon" enuntiato causali 
addito accuratius explicare studet. Ad eandem consue- 
tudinem notionem aliquam certius definiendi revocari pos- 
sunt hi loci : Sat. III v. 242. IUud enuntiatum „namque — " 
nuUa alia causa adiectum esse videtur nisi ad explicandam 
vocem „dormiet" (v. 241). Nec aliter res se habet in 
satirae IV vv. 76 sqq., et X vv. 302 sqq., quibus locis 
poeta per interrogationem notiones „villicus" (v. 77) et 
„larga" (v. 302)., quasi excusare studet. Tum similia 
vide in satirae VII v. 217: 



*) Sic Vahlenus (1. c. pag 27) rectissime, quid sibi velit illud „liber: 
non erit illis," circumscribere videtur neque nobis Schoenaichius 
(L c. pag 21) probare potest, qui docet poetam dicere vpluisse 
„dives patronus, ut taceant, servis maiorem cotidiani victus partem 
,et plus aeris dat quam dare debet.'* 
**) Ribbeckio (1. c. pag 1 12), qui nostros versus Juvenali adimit, hoc 
contradicendum est, quod omissis vv. 118 — 124 ea, quae sequuntur 
a V. 125, minime cum antecedentibus cohaerent 

^Quodcunque est Cminus est autem quam rhetoris aera)** 

et in satirae XI vv. 168 sqq. Idemque mihi iudicandum est 

de satirae VI v. 460. Hic locus Paldamum*j, 

Ribbeckium**), Mad vigium***) vehementissime vex- 

avit. Circumspiciamus igitur sententiarum tenorem, qui 

est in illis versibus. Inde a v. 457 enim poeta sibi pro- 

posuisse videtur, ut enarraret, quomodo dies a muliere 

divite distinguatur. Hoc enim poeta dicit : ^lntolerabilis 

«st dives femina, quod omnia medicamina vel etiam foedis- 

^ima aspectu (i. e. turpe v. 457) in cute curanda et forma 

excolenda adhibere se posse putat. Interea (i. e. donec 

gemmas et elenchos collo circumdedit) talis domi in mariti 

conspectum venit, sed moecho semper ornata vult videri." 

Tum poeta describere pergit, quomodo dives mulier cutem 

curet. Sic sine ulla offensione oratio apte progreditur et 

rectissime Na egelsbachius§) Madvigio§§) adversatus 

est, qui vv. 461 — 63 et 464 — 66 inter se transponendos 

esse contendit. Etenim ne ita quidem neque „quomodo" 

(V. 464), neque ^interea*' (v. 460) quidquam habent, quo 

referri possint. Qui quidem versus (460) quomodo ad 

sententiarum cursum quadret, si quis perquisiverit, eum 

parenthesis loco abunde insertum omnino nihil ad senten- 

tias totius loci perficiendas conferre inveniet. 

Quos locos ubi perlustravimus, tamquam commune 
omnium hoc animis nostris se oftert, quod poeta notionem 
aliquam parenthesi interposita accuratius explicare vel 
certioribus finibus circumscribere studet. 

Eademque ratione ductus poeta illas digressiones 
inseruisse mihi videtur, quae ad disputationis progressionem 
interdum non modo nihil conferunt, sed foedissime eius 
concinnitatem et aequabilitatem perturbare solent. 
Cuius quidem generis maxime memorabile exemplum 

*) Zeitschrift fiir Altertumswissensch. 1838. 
**) de satira VI. pag 159 sqq. 
**♦) opp. II pag. 196. 
§) Rhen. Mas m. 
§§) opp II. pag. 196. 

exstat in satirae I vv. 95 sqq., de quo iam supra copiosius? 
disputavimus. Aliae eiusmodi digressiones praeter neces- 
sitatem additae in omnibus fere satiris deprehenduntur. In 
satira II quidem inde a v. 93 accuratissime singuli 
feminarum apparatus describuntur, quibus ad orgia Bonae 
Deae rite colenda opus erat. Tum de Othonis efteminata 
mollitie poeta nonnuUa addit. Hac digressione absoluta. 
poeta singulas Orgiorum res enarrare pergit. Hoc enim- 
modo mentem poetae interpretari licet : „ Viri isti effeminati 
muliebrem habitum et speciem affectare non verentur.. 
Itaque hic (i. e. ubi eiusmodi res, quas supra narravi, 
geruntur) nuUus verborum pudor inveniri potest, sed 
Cybeles libertas regnat." Itaque digressione e verborum 
ordine exempta non modo nihil desideratur, sed sic demuni 
orationis concinnitas plane restituitur. Etenim illa de 
Othonis mollitie narratio cum proxime insequentibus adeo 
non copulata est, ut inter vv. 109 et 110 oratio valde 
curta sit et claudicet. 

Vide similia in satirae VIII vv. 211 sqq., quibus illa 
de Neronis immanitate digressio parum scite inseritur. 
Versu 231 poeta ad rem, quam instituit, redire studet, 
sed etiam hoc loco requirimus vinculum quoddam, quo 
digressio cum subsequentibus conectatur. — Pluribus igitur 
locis tanta neglegentia digressiones tamquam pannos poeta 
inculcat, ut videatur oblitus esse rimas inde ortas explere. 
Nimirum facile concedo nonnuUis locis poetam studuisse 
digressiones cum summa quaestionis conglutinare ut in 
satirae IV v. 55, X v. 54 particula, „ergo*, XII, 111 
particula „igitur" addita. In satirae X v. 185 poeta ad 
orationem digressione interruptam redit repetita interrogatione 
versus 179: „qualis redit?*' — Attamen hi quoque loci 
usque eo non limati neque prorsus elaborati esse videntur, 
ut facile singularum partium commissurae perspici possint. 

His quoniam ad finem perducta est haec disputationis 
pars, restat, ut qua ratione singula quaestionis argumenta 
m satiris inter se conexa sint paucis ostendamus. Atque 

primum hoc animadvertendum est poetam saepenumero, 
si ab una disputationis parte ad alteram transit, simplices 
ac solutae potius quam poeticae orationi convenientes for- 
mas usurpare. Intueamur hosce locos: sat. IV, 11 ^sed 
nunc de," VI, 59 „quod cum ita sit,** VIII, 98 et XI, 9 
^porro**, XI, 70 et XVI, 51 ^praeterea," aliaque similia. 
Has quidem particulas rhetoricas, imprimis vero eas for-> 
mulas, quibus ad maiores minoresque locos transitus fiunt, 
Bergmuellerus (Quaest. Juvenal. Erlangen 1886pag 413 sqq.) 
tam copiose congessit, ut addi nihil possit supra. 

Quae Juvenalis consuetudo quamvis ab iUo viro doc- 
tissimo satis diligenter explicata et uberius illustrata sit, 
tamen quaestionem nondum ad hunc finem perductam esse 
censemus, ut, qui denuo eam movere novaque luce aspergere 
conetur, in re manifesta operam perdere videatur. 

Atque illam poetae consuetudinem transeundi valde 

miramur nonnuUis criticis tam gravi offensioni fuisse, ut 

huiusmodi locis genuinam transitus formulam excidisse 

censerent. Weidnerus*) quidem in satirae XVI post 

versum 34 orationem mancam statuendam esse sibi per- 

suasit. Ad stabiliendam suam sententiam sane miras 

causas affert has : ^Die Verbindung mit dem vorausgehen- 

den Teil ist verloren gegangen. Vielleicht ist der tJber- 

gang ein spaterer Zusatz, verfertigt mit Rucksicht auf 

Vers 7." Sed si quis v. 35 posterius additamentum esse 

putat, is idem de versu 7 iudicare debet. Neque vero hoc 

loco quidquam offensionis restabit, dum modo recte senten- 

tiarum nexum evolvamus. Videtur enim ecloga, ut iam 

supra demonstravimus, duas partes habuisse, quarum priore 

etiam nunc servata praemia omnium militum communia 

pertractantur. Hanc satirae partem poeta iterum sic 

distinguit, ut primum praemia a militibus vi ac superbia 

arrogata, tum legitime eis a magistratibus proposita 

enumeret. Quae cum ita sint, versus 35 accuratissime ad 



♦) edit Sat. Juv. pag. 308. 

sententiarum cursum quadrare videtur. Idcirco etiam hoc 
loco poeta per formulam usu scholastico consuetam ac 
paene tritam ad aliam disputationis partem transit. 

Ac licet nobis etiam longius hac in via progredientibus 
eos quoque locos conferre, ubi Juvenalis formula conclusionis 
adhibita transitum efficit. Soiet enim poeta mediam inter 
narrationemsententiamuniversam interponere,qua commodius 
graviora ex eodem genere affere vel opponere possit. 
Haec quidem sententia in confinio binarum quaestionis par- 
tium collocata et superiora colligit et insequentia praeparat. 
Id componendi genus Vahlenus (ind. lecit. aest. Univ. 
Berolin. 1884) luculenter docteque explicavit et exemplis 
coUectis illustravit eo consilio, ut satirae VII v. 138 multis 
criticis suspectum et e textu remotum suo loco restitueret 
Hoc enim loco eandem sententiam his verbis „et tamen — 
utile^ et ^Convenit illis^ repetitam invenimus, quo melius 
sententia priori opposita (,.sed finem*' v. 138) adnectatur. 
Eis exemplis, quae Vahlenus ad hunc locum conservandum 
attulit, facile multa alia addi possunt. In satirae VI v. 224 
summam eorum, quae inde a. v. 207 de mulieris cupiditate 
imperandi narravit, una hac sententia ^imperat ergo viro'' 
colligit nulla alia causa nisi ut contraria illa „sed mox 
haec regna relinquit*' commodius opponantur. Similiter- 
que oratio in satirae VIII vv. 73 sqq. conformata est: 
^Rarus enim ferme sensus communis in illa Fortuna; sed 
te censeri laude tuorum — .*' Idem iudicium ferendum 
est de satirae IX vv. 45 sqq.: „Servus erit minus ille 
miser, qui foderit agrum quam dominum. Sed tu sane 
tenerum — ." Ribbeckius vv. 48 et 49 ut alienos a tenore 
totius loci eiciendos esse putat. Sed poeta quid his versibus 
voluerit, facile, qui totam sententiarum seriem accuratius 
examinaverit, intelleget. In hanc enim sententiam loquitur 
poeta : ^lnfructuosum opus faciunt ei, quid dominum et 
dominam inclinant ; sed tu nimirum — hoc Naevolus secum 
ipse coUoquitur — te pulchrum esse opinaris. Vos autem 
'liores estis quam ut cultori indulgeatis (h. e. is, qui 

dominum et dominam colit) et vestro morbo, quem me 
putatis, quidquam donetis.* Sic dum modo recte illud 
^cultor** ed ^morbus" quid sibi velint, interpretremur, 
omnes difficultates . toUuntur. Etenim hoc quoque loco 
versu 45 oratio in universam sententiam evadere videtur, 
cui contraria illa, quae vv. 47 sqq. continetur, sententia 
commodius opponatur. Sed eiectis vv. 48 et 49 illa oppo- 
sitio, quae haud dubie existit inter „tu" et „vos" prorsus 
exstinguitur. Proinde Ribbeckios iniuria illos versus eie- 
cisse mihi videtur. Ac vide compar exemplum in satirae 
X V. 103. IUam summam sententiam ,.Ergo quid optandum 
foret, ignorasse fateris Seianum — ,'* quam poeta inde ab 
initio satirae sibi comprobandam proposuit, hoc loco nuUa 
alia causa referre videtur, nisi ut melius alia exempla 
addere possit. 

Ad extremam quaestionem nostram aliud quiddam 
breviter perstringere volumus, quod ad hanc consuetudinem 
cognoscendam aliquid valere putamus. Saepe enim Ju- 
venalis hunc in modum argumentari solet, ut in extrema 
disputatione ad idem unde orsus est, per pravum circuitum 
quem vocaverim- sententiarum redeat. Huius dicendi 
circuitus exemplum indagavimus in satirae I vv. 77 et 78, 
Teuffelius*) quidem in vv. 73 — 76 et 77 — 78 vestigia 
quaedam dupKcis satirarum recensionis exstare arbitratur. 
lam Schoenaichius**) hanc sententiam certis ut opinor 
argumentis refutavit. Attamen denuo hunc locum in dis- 
putation&m vocamus, quod illius viri docti sententiae 
prorsus assentiri nequeo. Atque primum nobis valde mirum 
videtur, quod Teuffelius alterutra lectione servata tamen 
singulos versus usque eo non in sententiarum tenorem 
quadrare iudicat, ut nec priore versuum serie tota dis- 
putatio apte clauditur, nec altera ad praecedentia scite ad- 
nectatur. Circumspiciamus nunc paulisper satirae dis- 



♦) Rhen. Mus. XX pag. 168. 
*♦) 1. c. pag. 14. 

positionem. Juvenalis in priore satirae parte (vv. 21—48), 

quibus potissimum causis ad satiras scribendas impulsus sit, 

ostendit. Haec satirae pars facile in quinque particulas 

sine uUa arte inter se conexas distribui potest, quibus vitia 

sceleraque, quae tum pervulgata erant, castigantur. Tura 

inde a v. 63 per graviorem transitus formulam nova series 

similium scelerum conectitur. Versus 73-76 autem more 

rhetorico interiecti orationis concinnitatem valde perturbare 

videntur neque, ut Schoenaichius arbitratur, rem generali 

sententia ad finem perducunt. Denique vv. 77 — 78 per 

interrogationis formam ad intermissam vitiorum descriptionem 

poeta revertitur: „Quem patitur dormire nurus corruptor 

avarae Quem sponsae turpes et praetextatusadulter.^*) Credo 

diligenter attenteque legentes hoc loco post illam digressionem 

a poeta universam aliquam sententiam exspectaturos esse, 

qua melius ad summam quaestionis revocentur. Praeter ex- 

spectationem et necessitatem poeta duo exempla ineptissime 

inculcat, quibus orationis perspicuitati haud ita valde con- 

sulit. Teuftelius igitur v. 76 sententiarum seriem finiri 

recte iudicat, neque vero eundem virum effugit, quod illo 

versu tota narratio prorsus non potest concludi. Sed nostro 

quidem iudicio vv. 73—76 omnino non ad finiendum 

positi plane perfecta et absoluta digressio videntCir esse. 

Exempla denique vv. 77 et 78 pro generali sententia 

interiecta minus offensioni essent, si ad maiora ascenderent 

et gradationem efficerent. Quae cum ita sunt, nostro loco 

non duplex recensio**] sed ille iniucundus sententiarum 

circuitus statuendus nobis est, quo quidem more poeta 

ad idem, unde argumentari orsus est, reversus orationem 

digressione interruptam adnectere studet. 

Vide alia similiter conformata in satirae VIvv. 588 sqq. 

Schoenaichius ***) rectissime Teuff elio, qui trans- 

"*) Rectissime hos versas Madvigius (opp. I pag. 40) interpretatus est. 
**) Mosengelus (diss. Erlang. 1887) quod recte Teuffelius ipse poetae 
proprium esse profitetur, id ad illam sententiam viri doctissimi 
refutandam adhibet. 
c. pag. 18. 

positionibus hunc locum sanare conatur, id obiciendum esse 

putat, quod vv. 589—591 post v. 581 positi prorsus non 

ad tenorem sententiarum quadrant. Huc accedit, quod, 

ut mihi quidem videtur, illis versibus suo loco remotis 

iUud „hae" v. 592 nihil habet, quo referri possit. Quod 

vero idem Schoenaichius docet in priore parte summam 

vim sententiae positam esse in verbo „mediocris", in 

posteriore pondus addi, quo loco pauperes feminae con- 

sulant, mihi quidem hoc modo sententiarum nexum nimis 

contorte et aculeate explicare videtur. Nec magis mihi 

persuasit duplicem circi mentionem gradatione per oppo- 

sitionem facta excusari posse. Nam hoc loco poeta suo 

more illos vv. 585-87. quibus divites pauperibus opponuntur, 

praeter necessitatem interiecit. Tum per sententiarum 

circuitum inde a v. 588 unde deflexit, eodem. reversus de 

pauperibus agere pergit. Sententiam huius loci si recte 

perspeximus, hanc fere esse arbitramur: „Mulier pauper 

(i. e. mediocris) quum astrologiae imperita sit, in circo sortes 

ducere cogitur. Neque vero divitibus mulieribus hoc facere 

opus est." Tum pergit poeta ad institutam rem rediens: 

„In circo, inquam, plebeia mulier vates consulit." — 

Insigne vero exemplum circuitus quem vocamus sen- 
tentiarum exstat in satirae VIII v. 37. Ut multis aliis 
locis ita hoc loco poeta particula „ergo*' addita*) unde 
orsus est eodem revertitur hunc in modum: „Nemo 
generosus nominari potest, qui genere suo indigne se gerit 
et praeclaro tantum nomine insignis est. Eodem iure nano 
cuidam nomen Atlantis, scabioso cani nomen leonis dare 
solemus. Ergo id tibi agendum est, ut res tuo nomine 
dignas geris." Ne longus sim, plura exempla proferre nolo, 
cum genus ipsum eis, quae attuli, satis adumbrasse videar. 
Apparet autem hic quoque idera scriptoris mos, quo 
oratipnem digressione interruptam ita pertexit, ut per cir- 
cuitus formulam eo unde declinavit redeat. 



*) Cuius particulae usum Bergmuellerus (1. c.) satis diligenter explicavit 
et nberins illustravit. 

Haec fere sunt, quae de Juvenalis arte compositionis- 
monenda habui. Ut iam breviter complectar, quae dis- 
putatione adhuc illustrasse nobis videmur, summa haec erit: 

Juvenalis quum multa suum ingenium et disciplinam 
rhetoricam secutus novis et insolitis modis componeret 
compluribus locis cum perspicuitati tum elegantiae orationis 
magnum detrimentum attulit, neque licere nobis videtur, 
sicubi sententias minus necessarias aut supervacaneas apud 
eum deprehendimus, has ut orationis concinnitati repugnantes 
e textu eicere. Nam multae difficultates, quibus viri docti 
offensi sunt, recta interpretatione e medio toUi possunt, 
neque Ribbeckii violentissima ratione critica neque TeufFelii 
duplicis recensionis ratione ad eas removendas opus esse 
nobis quidem videtur. 



V i t a. 



Hugo Carolus Ludovicus Sydow natus sum 
in oppido Borusso Dt. Crone die XXVII m. Aug. a. h. s 
LIX patre Guilelmo matre Johanna e gente Perdelwitz 
quos adhuc vivere magnopere gaudeo. Fidei addictus sum 
evangelicae. Postquam in oppido Pomerano Demmin 
pueritiae disciplinis imbutus inde ab anno 1868 ibigymnasium 
per decem annos frequentavi, exeunte anno 1878 inter 
cives Universitatis Berolinensis receptus sum atque per 
octies sex menses Berolini scholis philologicis interfui 
virorum clarissimorum Vahleni, Kirchhoff ii, Robertii, 
Huebneri, Schmidtii, Curtii. Quibus omnibus viris 
doctissimis pio semper animo debitam gratiam habebo. 
\ Anno 1884 pro facultate docendi examinato haud ita 

' multo post militiae munus subeundum erat. Autumno anni 

I 1886 iussus sum a coUegio scholis publicis provinciae 

Marchiae praeposito in gymnasio Charlottenburgiensi pro- 
bandi causa docere ibique inde ab anno 1887 praeceptoris 
munere fungor. 



